สวัสดีค่ะ ไปฝังยาคุมมาเมื่อวันที่ 27 กย. แล้ววันที่ 3 ตค. มีเพศสัมพันธ์แบบไม่ได้ป้องกันค่ะ ซึ่งลองนับเป็น 6 วันถูกไหมคะ แต่กำหนดรอบเดือนจะมาวันที่ 4 ตค. แต่ก่อนไปฝังยาคุม กินยาคุมฉุกเฉินไปวันที่ 24 ตค. เพราะถุงยางหลุด พอเสร็จกิจแฟนเอาคาไว้ไม่ยอมเอาออก พอตอนเอาออกถุงยางมันหลุดตรงช่องคลอด กลัวจะเสี่ยงเลยกินยาคุมฉุกเฉินไปค่ะ กลัวจะพลาดอีกจึงไปฝังยาค่ะ อยากทราบว่ามีโอกาสเสี่ยงที่จะตั้งครรภ์ไหมคะ
สวัสดีค่ะ การมีเพศสัมพันธ์ในวันที่ 24 ก.ย. หากถุงยางอนามัยหลุด ย่อมมีโอกาสที่จะตั้งครรภ์ได้ แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95% ซึ่งไม่ใช่ 100% ดังนั้น โอกาสที่จะตั้งครรภ์จึงยังมีได้อยู่สำหรับการฝังยาคุมกำเนิดนั้น หากไม่ได้ฝังภายใน 1-5 วันนับจากวันแรกที่มีประจำเดือนมา ยาฝังคุมกำเนิดก็จะยังไม่สามารถออฤทธิ์ในการป้องกันการตั้งครรภ์ได้ทันที ต้องฝังไปอย่างน้อย 7 วันก่อน ยาจึงจะเริ่มออกฤทธิ์ ดังนั้น หากฝังยาคุมในวันที่ 27 ก.ย. และมีเพศสัมพันธ์ในวันที่ 3 ต.ค. เท่ากับมีเพศสัมพันธ์ในวันที่ 6 ยาฝังคุมกำเนิดจึงอาจยังไม่ออกฤทธิ์ในการป้องกันการตั้งครรภ์ได้เต็มประสิทธิภาพ ดังนั้น โอกาสที่จะตั้งครรภ์จึงอาจมีได้แนะนำว่าหลังจากนี้ไปประมาณ 2 สัปดาห์ คือวันที่ 17 ต.ค. ควรลองตรวจหาการตั้งครรภ์ดูด้วยค่ะ หากตรวจพบการตั้งครรภ์ ก็ควรที่จะถอดยาฝังคุมกำเนิดออกค่ะ